31996R1075
L 142/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1075/96 AL CONSILIULUI
din 10 iunie 1996
de modificare a Regulamentului (CE) nr. 1626/94 de adoptare a unor măsuri tehnice de conservare a resurselor de pește în Marea Mediterană
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 43,
având în vedere propunerea Comisiei (1),
având în vedere avizul Parlamentului European (2),
având în vedere avizul Comitetului Economic și Social (3),
întrucât Consiliul general pentru pescuit din Mediterana (CGPM) adoptă, la cea de-a douăzeci și una sesiune extraordinară, care a avut loc între 22 și 26 mai 1995 la Alicante (Spania), o recomandare privind administrarea tonului roșu din Mediterana, și întrucât această recomandare introduce pentru anumite nave de pescuit o interdicție de pescuit din această specie în perioada 1 iunie-31 iulie a fiecărui an;
întrucât, în termenii articolului V alineatele (2), (3) și (4) din acordul de instituire a CGPM, membrii acestei organizații se angajează să aplice orice recomandare adoptată de către CGPM de la sfârșitul perioadei prevăzute pentru prezentarea obiecțiilor;
întrucât este necesară, prin urmare, modificarea Regulamentului (CE) nr. 1626/94 (4), pentru introducerea dispozițiilor prevăzute de respectiva recomandare,
ADOPTĂ PREZENTUL REGULAMENT:
Articolul 1
Regulamentul (CE) nr. 1626/94 se modifică după cum urmează:
1.
Se inserează articolul 5a de mai jos:
„Articolul 5a
(1) Se interzice practicarea pescuitului tonului roșu cu paragatul pentru navele de mai mult de 24 de metri în perioada 1 iunie-31 iulie a fiecărui an.
(2) În sensul prezentului articol, lungimea aplicabilă este cea definită de ICCAT și cuprinsă în anexa V.”
2.
Se adaugă anexa V de mai jos:
„ANEXA V
Definirea lungimii navelor după ICCAT
-
Pentru orice vas de pescuit construit după 18 iulie 1982, 96 % din lungimea totală la linia de plutire la 85 % din adâncimea minimă pe chilă măsurată de la plafonul chilei, sau din lungimea părții anterioare de la etravă la axa manșonului cârmei la aceeași linie de plutire, dacă această lungime este superioară. În cazul vapoarelor construite cu greblă de chilă, linia de plutire la care se va măsura lungimea va fi paralelă cu linia de plutire contractuală;
-
Pentru orice vas de pescuit construit înainte de 18 iulie 1982, lungimea matricolă care apare în registrele naționale sau orice alt document doveditor al navei.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 10 iunie 1996.